S-605/2023

Mál þetta, sem þingfest var og dómtekið fimmtudaginn 16. nóvember sl., er höfðað með ákæru lögreglustjórans á Suðurlandi þann 14. nóvember sl., á hendur Þ-kk-þgf F-kk-þgf A-kk-þgf, [...] fyrir fíkniefnalagabrot með því að hafa, mánudaginn 16. maí 2022, í fangaklefa nr. 340 í fangelsinu að Litla Hrauni á Eyrarbakka, haft í vörslum sínum 2 stykki af ávana- og fíknilyfinu Suboxone (með virka efninu buprenorphine), 1 stykki af ávana- og fíknilyfinu Rivotril (með virka efninu clonazepam), samtals 149,6 gaf ávana- og fíkniefni sem telst til nýmyndaðra kannabínóíða (með virka efninu ADB- BUTINACA), 2,65 gaf ávana- og fíkniefninu etizolam og tvær pappírseiningar sem innihéldu ávana- og fíkniefnið clonazolam, sem fangaverðir fundu við leit í fangaklefa ákærða umrætt sinn.

Telst brot ákærða varða við 2. og 3. gr., sbr. 5. og 6. gr. laga um ávana- og fíkniefni nr. 65/1974, með síðari breytingum, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum, þ. m. t. breytingareglugerðir nr. 808/2018, 105/2021 og 310/2022.

Þess er krafist að ákærði verði dæmdur til refsingar og til greiðslu alls sakarkostnaðar. Ennfremur til að sæta upptöku á 2 stykkjum af Suboxone, 1 stykki af Rivotril, 149,6 gaf nýmynduðum kannabínóíðum, 2,65 gaf etizólam og tvær pappírseiningar sem innihalda clonazolam, sbr. efnaskrár lögreglu nr. 49616 og 49617, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr.

233/2001.

Ákærði mætti við þingfestingu málsins ásamt L-kk-þgf R-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Ekki erí ákæru sérstaklega tilgreint að varsla ákærða á þar tilgreindum ávana- og fíknilyfjum hafi verið án heimildar. Er það mat dómsins að framangreindur annmarki á ákæru standi sakfellingu ákærða ekki í vegi, enda hafi hann ekki haldið því fram að hann hafi notið undanþágu til vörslu þeirra og vörnum hans ekki áfátt að þessu leyti. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði margoft áður sætt refsingu, síðast þann 24. janúar sl., þar sem ákærði var fundinn sekur um minniháttar líkamsárás, en honum ekki gerð sérstök refsing þar sem ákærða var þá dæmdur hegningarauki við dóm uppkveðinn þann 5. nóvember 2021, þar sem ákærða var gert að sæta fangelsi í sjö ár og sex mánuði meðal annars vegna tilraunar til manndráps og stórfelldrar líkamsárásar. Þá ber sakavottorð ákærða með sér að hann hafi frá árinu 2004 þrettán sinnum verið fundinn sekur um fíkniefnalagabrot. Brot það sem ákærði er nú sakfelldur fyrir er framið fyrir uppkvaðningu framangreinds dóms frá 24. janúar sl., og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 60 daga. Að virtum sakaferli ákærða þykja ekki efni til að skilorðsbinda refsinguna. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 316.089 kr., auk þóknunar skipaðs verjanda ákærða sem er hæfilega ákveðin 120.528 kr. að teknu tilliti til virðisaukaskatts. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ :

Ákærði, Þ-kk-nf F-kk-nf A-kk-nf, sæti fangelsi í 60 daga.

Ákærði greiði sakarkostnað samtals, 436.617 krónur, þar af þóknun skipaðs verjanda, L-kk-ef R-kk-ef lögmanns, 120.528 krónur, að teknu tilliti til virðisaukaskatts.

Gerð eru upptæk 2 stykki af Suboxone, 1 stykki af Rivotril, 149,6 gaf nýmynduðum kannabínóíðum, 2,65 gaf etizólam og tvær pappírseiningar sem innihalda clonazolam, allt sbr. efnaskrár lögreglu nr. 49616 og 49617.

S-kvk-nf I-kvk-nf.